નવી દિલ્હી: નેશનલ ઈન્વેસ્ટીગેશન અેજન્સીને (અેનઆઈઅે) પઠાણકોટ હુમલામાં કોઈ અંદરના શખ્સનો હાથ હોવાના મહત્વની કડી મળી છે. અત્યારસુધીની તપાસમાં અેવું બહાર આવ્યુ છે કે અેરબેઝની દસ ફૂટ ઊંચી બાઉન્ડ્રી વોલ પર લાગેલા તાર અંદરથી કપાયેલા હતા. જ્યાં તાર કાપવામા આવ્યા હતા. ત્યાંની લાઈટ પણ કામ કરતી ન હતી. અેરબેઝ પર કાપેલા તાર જોયા બાદ અે શક હવે પાકો થઈ ગયો છે કે આ કરતૂત કાેઈ ત્રાસવાદીનુ નહિ પરંતુ અંદરના જ કોઈ માણસનું હોવુ જોઈઅે. તારની ફોરેન્સિક તપાસ બાદ આ વાત સંપૂર્ણપણે કન્ફર્મ થઈ જશે. જે શખ્સે આ કૃત્યને અંજામ આપ્યો છે તેને ખબર હોવી જોઈઅે કે ત્યાં અંધારૂ હોય છે. આમ કોઈ અંદરના જ જાણભેદુઅે પઠાણકોટ અેરબેઝમાં આતંકીઓને ઘુસવામાં મદદ કરી હતી.